CELEX: 62010TN0167
Language: mt
Date: 2010-04-07 00:00:00
Title: Kawża T-167/10: Rikors ippreżentat fis- 7 ta’ April 2010 — Evropaïki Dynamiki vs Il-Kummissjoni

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/47
            
         
      Rikors ippreżentat fis-7 ta’ April 2010 — Evropaïki Dynamiki vs Il-Kummissjoni
      (Kawża T-167/10)
      (2010/C 161/75)
      Lingwa tal-kawża: l-Ingliż
      
         Partijiet
      
      
         Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, Il-Greċja) (rappreżentanti: N. Korogiannakis u M. Dermitzakis, avukati)
      
         Konvenuta: Il-Kummissjoni Ewropea
      
         Talbiet tar-rikorrenti
      
      
                  —
               
               
                  tannulla d-Deċiżjoni tas-Segretarjat Ġenerali tas-27 ta’ Jannar 2010 27 — SG.E.3/FM/psi — Ares (2010)43764 — li tiċħad it-talba għal reviżjoni mressqa mir-rikorrenti li fiha hija talbet, skont ir-Regolament (KE) Nru 1049/2001, ir-reviżjoni tal-pożizzjoni meħuda mid-Direttorat Ġenerali għall-Informatika fl-ittra tiegħu tad-19 ta’ Settembru 2009, wara t-talba inizjali tar-rikorrenti, tal-14 ta’ Awwissu 2009, dwar l-aċċess għat-talbiet kollha għal kwotazzjoni (RfQ) li jappartjenu għall-Lott 3A ta’ ESP DESIS;
               
            
                  —
               
               
                  tannulla d-Deċiżjoni tas-Segretarjat Ġenerali tal-11 ta’ Marzu 2010 — SG.E.3/FM/MIB/rc/psi — Ares (2010) 131966 — li tiċħad it-talba għal reviżjoni mressqa mir-rikorrenti li fiha hija talbet, skont ir-Regolament (KE) Nru 1049/2001, ir-reviżjoni tal-pożizzjonijiet meħuda mid-Direttorat Ġenerali (DĠ) għall-Informatika, mill-Uffiċċju tal-Pubblikazzjonijiet tal-Unjoni Ewropea (OP, qabel OPOCE) u mid-DĠ Baġit fl-ittri rispettivi tagħhom tal-11 ta’ Diċembru 2009, wara t-talbiet inizjali tar-rikorrenti, tad-9 ta’ Ottubru 2009, li jikkonċernaw l-aċċess għar-RfQ kollha li jappartjenu għal-lottijiet kollha tal-kuntratti ESP, ESP-DIMA u ESP-DESIS (trattati mid-DĠ Informatika), il-Kuntratti Qafas Nri 6011, 6102, 6103, 6020, 10042, 6121, 6031, 10030 tal-OPOCE u l-Kuntratt Qafas Nru BUDG/O101 tad-DĠ BAĠIT;
               
            
                  —
               
               
                  tikkundanna lill-Kummissjoni għall-ispejjeż legali u l-ispejjeż l-oħra tar-rikorrenti u l-ispejjeż magħmula inkonnessjoni mar-rikors tagħha, anki jekk dan ir-rikors jiġi miċħud.
               
            
         Motivi u argumenti prinċipali
      
      Insostenn tat-talbiet tagħha, ir-rikorrenti ssostni li l-Kummissjoni kisret ir-Regolament Nru 1049/2001 billi ma wettqitx eżami konkret u individwali tad-dokumenti msemmija fit-talba għall-aċċess sabiex tevalwa jekk l-eċċezzjonijiet invokati humiex applikabbli jew jekk jistax jingħata aċċess parzjali. Barra minn hekk, ir-rikorrenti ssostni li l-ġustifikazzjonijiet mogħtija mill-Kummissjoni fir-rigward tal-protezzjoni tal-politika ekonomika tal-UE, fir-rigward tal-protezzjoni tal-interessi kummerċjali u fir-rigward tar-raġunijiet ta’ sigurtà pubblika, għandhom jiġu miċħuda bħala infondati peress li r-raġunijiet invokati mill-Kummissjoni huma, fil-fehma tar-rikorrenti, ta’ natura ġenerali u astratta u ma jurux li l-Kummissjoni għamlet eżami individwali speċifiku tal-kontenut tad-dokumenti mitluba.